Briaunavabaliai
Briaunavabaliai (Micropeplidae) – vabalų (Coleoptera) šeima, kuriai priklauso labai smulkūs vabalai, turintys priešnugarėlėje, antsparniuose ir pilvelyje aukštas briauneles. Kūnas platus. Antenos 9-narės, galinis narelis rutuliškas. Gyvena komposte, mėšle, trūnijančioje medienoje, paklotėje, po nukritusiais lapais. Grobuonys. Kai kurie entomologai šią šeimą išskiria į trumpasparnių (Staphylinidae) vabalų pošeimį. Lietuvoje žinoma viena rūšis.